《景伯录示太守湖上唱酬舍弟既赋二章辄亦次韵》
宋代·李益谦

鸥鹭惊飞去又回，藕花初为使君开。
千山急雨催诗笔，四面清君映酒罍。
暂倚高旌留胜赏，有怀别乘约重来。
银钩洒落传新句，二妙端知共一台。

作者简介：李益谦，字相之（《天台续集别编》卷二），奉符（今山东泰安东南）人。南渡后侨寓临海（今属浙江）。擢子。孝宗乾道初为户部员外郎（《盘洲文集》卷一九《李益谦户部员外郎制》）。官至吏部侍郎。事见《嘉定赤城志》卷三四《李擢传》。今录诗四首。